Bullpup-konfigurasjonen gjør at løpet blir lengre på våpenet i forhold til konvensjonell oppbygning. En kan dermed ha et våpen i Bullpup-konfigurasjon med samme lengde som et tradisjonelt våpen, men med et lengre løp. Det gir samme ballistiske egenskaper som lengre våpen, men lettere behandling av våpenet og lavere vekt. Sammenlignet med våpen av samme lengde får det da bedre ballistikk på grunn av høyere munningsenergi, som gir blant annet lengre rekkevidde. Noen bullpuper er kjent for dårlig avtrekk ettersom det kan være utfordrende å designe et godt avtrekk med den lange tilkoblingsstangen.